Diari Oficial de la Generalitat Valenciana


Sumari del DOGV 9192, del 11-10-2021 (2021/10046)

RESOLUCIÓ de 6 d'octubre de 2021, d'autorització d'excepció de crema de restolls de l'arròs al parc natural de l'albufera per a la campanya 2021, en els termes municipals de València, Sedaví, Sueca, Albalat de la Ribera, Catarroja, Cullera i Sollana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9192

Data del DOGV
:   11-10-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/10194


Data del document
:   06-10-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 6 d'octubre de 2021, d'autorització d'excepció de crema de restolls de l'arròs al parc natural de l'albufera per a la campanya 2021, en els termes municipals de València, Sedaví, Sueca, Albalat de la Ribera, Catarroja, Cullera i Sollana. [2021/10352]  
L'Ordre 8/2015, 27 de febrer, dictada per la Conselleria de Presidència i Agricultura, Pesca, Alimentació i Aigua, regula les ajudes corresponents a les mesures d'agroambient i clima, contingudes en el Programa de Desenvolupament Rural de la Comunitat Valenciana i cofinançades pel Fons Europeu Agrícola de Desenvolupament Rural (FEADER). El seu article 7, referit a les condicions d'elegibilitat de l'operació denominada «Protecció del cultiu sostenible de l'arròs en les zones d'aiguamoll», estableix els compromisos que han de complir els agricultors per a percebre les ajudes, les quals poden veure's afectades per les condicions de gestió de la palla de l'arròs en 2021.  
D'altra banda, l'Ordre 7/2016, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural regula l'aplicació de la condicionalitat i estableix els requisits legals de gestió i les bones condicions agràries i mediambientals que han de complir les persones beneficiàries que reben pagaments directes, determinades primes anuals de desenvolupament rural o pagaments en virtut de determinats programes de suport al sector vitivinícola en la Comunitat Valenciana.  
Així, la norma 20 de l'annex I de la citada Ordre 7/2016, de 18 d'abril, estableix la prohibició de crema de restolls, amb excepció, entre altres, de les restes de collita de l'arròs, supeditada a l'informe favorable de l'autoritat ambiental competent en la zona protegida, en aquest cas al Parc Natural de L'Albufera, i que s'ha plasmat en la Instrucció de 22 de setembre de 2021, de la Secretària Autonòmica d'Emergència Climàtica i Transició Ecològica sobre els criteris generals a aplicar sobre mesures excepcionals per al control dels problemes fitosanitaris que afecten el cultiu de l'arròs en l'àmbit del parc natural de L'Albufera.  
  
En aquesta instrucció, es fa referència a l'informe favorable a les cremes, en la zona delimitada com A del parc natural de L'Albufera, emés pel director general de Medi Natural i d'Avaluació Ambiental en data 16 de setembre de 2021 condicionat aquest al fet que respecte a l'ús públic al parc natural, no es permeta la crema en cap cas en dies festius ni caps de setmana. Considera l'informe que no s'esperen afeccions significatives en els hàbitats i espècies objecte de protecció per l'emissió de fums i, a més, estan documentats efectes negatius en els ecosistemes aquàtics naturals relacionats amb l'arrossar pel sistema hídric deguts a la putrefacció de la pròpia palla de l'arròs.  
  
També s'al·ludeix a l'informe emés en data 8 de setembre de 2021 pel director general d'Agricultura, Ramaderia i Pesca en el qual s'indica l'afecció a diferents zones de cultiu d'arròs per Leersia oryzoides i al seu torn estableix com a zona amb presència d'anòxia o akiochi tota la superfície cultivada d'arròs en la Comunitat Valenciana, i en el qual considera la crema de restes, després de la recol·lecció i abans de la inundació com a mesura complementària, quan la seua execució es realitze sota les condicions previstes per les autoritats ambientals, i que tindrà caràcter excepcional.  
De la mateixa manera, la referida Instrucció també esmenta la Resolució de 14 de setembre de 2021, del director general de Prevenció d'Incendis Forestals, sobre modificació del període i horari de cremes per a la palla de l'arròs durant 2021, en la qual habilita, amb caràcter extraordinari i únicament per raons fitosanitàries, la possibilitat d'autoritzar crema de restes de restolls i palla d'arròs en aquelles superfícies de cultiu situades al voltant de l'Albufera de València, des de l'1 d'octubre fins a la finalització de la campanya de la sega de l'arròs 2021, i en tot cas, fins al 31 de desembre de 2021, tots dos inclusivament, únicament amb nivell de preemergència per risc d'incendis forestals 1 i en horari des de l'orto fins a les dues hores abans de l'ocàs solar.  
  
En definitiva, en l'esmentada instrucció, la Secretaria Autonòmica d'Emergència Climàtica i Transició Ecològica, sense perjudici d'optar per altres mètodes d'eliminació de les restes vegetals del cultiu, conclou que l'eliminació de la palla de l'arròs per combustió pot ser una pràctica admissible per al control fitosanitari sempre que s'ajuste a les condicions detallades en aquesta, de tal manera que només puga admetre's, per a l'any 2021, com a mesura excepcional de suport al control fitosanitari en la zona A del pla del parc natural de L'Albufera que s'adjunta. A aquest efecte, les sol·licituds de crema (annex V de l'esmentada Ordre 7/2016, de 18 d'abril), segons assenyala la instrucció, es presentaran col·lectivament a través dels ajuntaments davant la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica, que les revisarà i publicarà una resolució conjunta d'autorització.  
Així, en data 22 de setembre de 2021, s'ha rebut la sol·licitud presentada pel Vicepresident del Consell Agrari Municipal de València, en què sol·licita la crema excepcional amb caràcter col·lectiu de la palla de l'arròs en aquest terme municipal, en l'àmbit del parc natural de L'Albufera (exp. E3539- 21).  
En data 24 de setembre de 2021, s'ha rebut la sol·licitud presentada per l'Ajuntament de Sedaví per a la crema excepcional de la palla de l'arròs en totes les parcel·les del polígon 6 d'aquest terme municipal (exp. E3634-21).  
En data 27 de setembre de 2021, el President del Consell Agrari Municipal de Sueca, presenta sol·licitud per a la crema excepcional de la palla de l'arròs en totes les parcel·les de la zona A d'aquest terme municipal (exp. E3632-21).  
També en data 27 de setembre de 2021, es rep sol·licitud de l'Ajuntament d'Albalat de la Ribera de crema excepcional de la palla de l'arròs en les parcel·les situades en la zona A del seu terme municipal (exp. E3665-21).  
En data 1 d'octubre de 2021, s'ha rebut la sol·licitud presentada per l'Ajuntament de Catarroja per a la crema excepcional de la palla de l'arròs en les parcel·les situades en la zona A del seu terme municipal (exp. E3737-21).  
De la mateixa manera, en data 4 d'octubre de 2021, s'ha rebut la sol·licitud presentada per l'Ajuntament de Cullera per a la crema excepcional de la palla de l'arròs en les parcel·les situades en la zona A del seu terme municipal (exp. E3737-21)  
En data 5 d'octubre de 2012, l'Ajuntament de Sollana presenta sol·licitud per a la crema excepcional de la palla de l'arròs en les parcel·les situades en la zona A del seu terme municipal (exp. E38080-21).  
La present resolució es dicta en exercici de les competències atribuïdes a aquesta direcció territorial, per delegació de la persona titular de la conselleria, en virtut del que es disposa en l'article 12.4 de l'Ordre 7/2016, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula l'aplicació de la condicionalitat i s'estableixen els requisits legals de gestió i les bones condicions agràries i mediambientals que han de complir les persones beneficiàries que reben pagaments directes, determinades primes anuals de desenvolupament rural o pagaments en virtut de determinats programes de suport al sector vitivinícola en la Comunitat Valenciana.  
  
La resolució es considerarà dictada per l'òrgan delegant, de conformitat amb el que s'estableix en l'article 9.4 de la Llei 40/2015, d'1 d'octubre, de règim jurídic del sector públic.  
En virtut de tot l'exposat, i a proposta del cap de Servei Territorial de Medi Ambient, resol:  
  
Primer  
Autoritzar, en el marc de l'àmbit d'aplicació de l'Ordre 7/2016, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural regula l'aplicació de la condicionalitat i s'estableixen els requisits legals de gestió i les bones condicions agràries i mediambientals que han de complir les persones beneficiàries que reben pagaments directes, determinades primes anuals de desenvolupament rural o pagaments en virtut de determinats programes de suport al sector vitivinícola en la Comunitat Valenciana, com a excepció a la prohibició de la crema de restolls de l'arròs, les cremes controlades en aquells recintes que es troben inclosos en la zona A del pla que s'adjunta (annex I) dels següents termes municipals:  
  
- València, segons sol·licitud obrant en l'expedient E3539- 21  
€ Sedaví, segons la sol·licitud obrant en l'E3634-21 (totes les parcel·les del polígon 6)  
- Sueca, segons sol·licitud obrant en l'expedient E3632-21.  
- Albalat de la Ribera, segons sol·licitud obrant en l'expedient E3665-21.  
- Catarroja, segons la sol·licitud obrant en l'expedient E3737-21.  
- Cullera, segons la sol·licitud obrant en l'expedient E3737-21.  
- Sollana, segons la sol·licitud obrant en l'expedient E38080-21  
  
Segon  
Les cremes controlades de restolls de l'arròs objecte d'aquesta resolució s'ajustaran a les següents condicions:  
- En cap cas, les cremes es podran realitzar en dies festius o caps de setmana.  
- Només podran realitzar-se les cremes en els dies en què les condicions meteorològiques així ho aconsellen. A aquest efecte, els agricultors hauran de disposar de l'aplicació mòbil «QUEPAR», elaborada pel Centre d'Estudis Ambientals del Mediterrani (CEAM), que concretarà els dies i hores en les quals aquestes condicions meteorològiques seran favorables per a les cremes de restolls de l'arròs.  
- El tractament i les cremes de restolls de l'arròs hauran d'observar les bones pràctiques incloses en l'Annex II d'aquesta resolució.  
- Les cremes de restolls que es pretenguen realitzar a menys de 500 metres de terreny forestal es realitzaran fins al 31 de desembre de 2021, únicament amb nivell de preemergència per risc d'incendis forestals 1 i en horari des de l'orto fins a les dues hores abans de l'ocàs solar. A l'efecte d'aquesta resolució, la consideració de terreny forestal s'ajustarà al que s'estableix en els articles 2 i 3 de la Llei 3/1993, de 9 de desembre, Forestal de la Comunitat Valenciana.  
- S'estableix un operatiu especial per a portar el pla de control de cremes amb la participació de la Policia Local, la Policia Autonòmica, Guardes del Parc Natural de L'Albufera, el Cos d'Agents Mediambientals i la Guàrdia Civil-SEPRONA, que vigilaran l'execució ordenada de les cremes autoritzades i adoptaran aquelles mesures complementàries que consideren oportunes. Qualsevol incompliment de les condicions establides en el present resolució implicarà l'alçament d'una acta, que, si escau, podrà determinar la possible minoració en el cobrament de les ajudes europees conforme a la normativa aplicable.  
- Durant les cremes s'hauran d'atendre les instruccions que a aquest efecte realitzen els agents mediambientals o la resta d'agents d'autoritat, especialment en les zones pròximes a vies de comunicació on la possible falta de visibilitat provocada pel fum procedent de les cremes puga afectar la seguretat viària.  
- Una vegada finalitzat el període de cremes autoritzades conforme al contingut d'aquesta resolució, els agricultors o responsables de les explotacions hauran de presentar al respectiu Consell Agrari Municipal un llistat dels terrenys o recintes en els quals, malgrat estar autoritzada la crema, aquesta finalment no s'ha dut a terme per qualsevol circumstància. Posteriorment, els Consells Agraris Municipals recopilaran i remetran a aquesta Direcció Territorial en un llistat únic els terrenys o recintes del seu terme municipal en els quals finalment no s'ha procedit a la crema de restolls de l'arròs.  
  
Aquesta resolució posarà fi a la via administrativa i contra aquesta procedirà el recurs de reposició davant el mateix òrgan que el va dictar, en el termini d'un mes a comptar des de l'endemà a aquell en què tinga lloc la seua notificació, de conformitat amb el que s'estableix en l'article 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos comptats des de l'endemà a la seua publicació, de conformitat amb el que s'estableix en els articles 8 i 46 de la Llei de Jurisdicció contenciosa administrativa.  
  
  
València, 6 d'octubre de 2021.- La directora territorial (p. d. art. 12.4 Ordre 7/2016, de 18 d'abril; DOGV 7777, 09.05.2016): Isabel Gomis Moratal.  
  
  
  
  
  
Annex I  
Pla zones habilitades per a la crema 2021 (zona A)  
ANNEX II  
Bones pràctiques en el tractament de la palla de l'arròs 2021  
  
Es posa en coneixement dels propietaris i agricultors de les finques rústiques dedicades al cultiu de l'arròs les següents bones pràctiques de gestió de la palla amb les especificacions d'acord amb les directrius de la Conselleria d'Agricultura, Desenvolupament Rural, Emergència Climàtica i Transició Ecològica:  
1. La possible incineració de la palla, prèvia autorització de la Direcció territorial, només es podrà dur a terme a partir del dia acordat amb el sector arrosser i dins de la zona prevista, que en 2021 és la zona A.  
2. La sol·licitud de crema es presentarà de manera col·lectiva per part dels ajuntaments.  
3. No estarà permesa la combustió de la palla i de restolls en dies festius i cap de setmana.  
4. No estarà permés fer la incineració de la palla amb combustible o productes altament contaminants. Tampoc es permet la pràctica de la crema en camps limítrofs d'uns altres amb el cultiu en desenvolupament i pendent de la sega.  
5. Per part dels agricultors, s'haurà de tindre vigilada en tot moment la zona on estiga incinerant-se la palla fins que el foc estiga reduït i ja no hi haja cap perill.  
6. La possible combustió de la palla es farà només quan les condicions meteorològiques siguen les idònies. El CEAM facilitarà a través de l'aplicació mòbil, «QUEPAR», informació a aquest efecte. Quan l'aplicació QUEPAR indique condicions desfavorables, la crema haurà d'interrompre's de manera immediata i segura. En qualsevol cas, i independentment de la informació subministrada per QUEPAR, no es podran realitzar cremes sense la prèvia autorització de l'Administració competent.  
7. L'aplicació mòbil o APP actualitzarà les dades meteorològiques i serà una eina imprescindible perquè l'agricultor estiga informat a cada moment de les condicions mediambientals favorables..  
  
8. Amb independència d'altres autoritats o institucions amb competències en el control del foc, la coordinació serà conjunta amb els serveis de Guarderia Rural, consells agraris, ajuntaments i agents mediambientals, davant els quals es podrà sol·licitar informació i assessorament al respecte.  
9. Les persones que estiguen fent treballs d'incineració de la palla prendran les mesures de precaució necessàries i seran els responsables dels danys i perjudicis que es puguen ocasionar. Hauran de portar amb si el telèfon mòbil per a la comprovació del risc i fer ús de l'aplicació mòbil (APP) «QUEPAR».  
10. Es podrà fer ús de la combustió, i com a prova pilot també a la nit, sempre que les condicions meteorològiques determinades pel CEAM i/o l'APP siguen favorables.  
11. En les zones pròximes a grans vies de comunicació, la incineració no haurà de provocar molèsties a vianants o generar condicions d'escassa visibilitat que pose en perill la circulació de vehicles.  
  
12. En zones pròximes a àrees forestals s'extremaran, per raons òbvies, les condicions de la pràctica de la crema.